ડૉ. જીવરાજ મહેતા સંસ્‍થાપિત અમરેલી જીલ્‍લા વિદ્યાસભા સંચાલિત શ્રીમતી શાંતાબેન હરિભાઈ ગજેરા ઉચ્‍ચતર માઘ્‍યમિક શાળા તથા અંગ્રેજી માઘ્‍યમ અને મીકક અમરેલીના સંયુકત ઉપક્રમે બુધવારના રોજ વિદ્યાસભા શાળામાં દશેરા નિમિતે શસ્‍ત્ર પુજનનું આયોજન કરવામાં આવ્‍યું હતું. જેમાં સંસ્‍થાના વ્‍યવસ્‍થાપક હસમુખભાઈ પટેલ દ્વારા શસ્‍ત્ર પુજન કરવામાં આવ્‍યું હતું. આ આયોજનમાં શાળાના શિક્ષકો, વિદ્યાર્થીઓ ખાસ ઉપસ્‍થિત રહી પરંપરાગત શસ્‍ત્ર પૂજન કરવામાં આવ્‍યું હતું. દશેરા ભારતમાં ઉજવાતો એક હિન્‍દુ તહેવાર છે.આ તહેવાર ભારતના તમામ પ્રાંતોમાં ખૂબ જ ઉલ્‍લાસ પૂર્વક ઉજવાય છે. નવ દિવસમાં દુર્ગાની આરાધના ભકિત ભાવથી કર્યા બાદ દશેરાએ રામની રાવણ પર વિજયના પ્રતિક રૂપે ઉજવાય છે. અસુરીવૃતિ ઉપર દૈવીવૃતિના વિજયની યાદમાં આ તહેવાર ઉજવાય છે. શસ્‍ત્રપુજન દ્વારા સમાજને સંદેશ છે કે આ શસ્‍ત્રોઅન્‍યાય સામે રક્ષણ માટે વાપરવાના છે. કોઈને પણ અન્‍યાય થાય તો આ શસ્‍ત્રની શકિતથી અન્‍યાય દુર કરવાનો પ્રયત્‍ન કરીશ કોઈને રંજાડવા નહી પણ રક્ષણ માટે શસ્‍ત્રો છે તેની યાદ આપે છે. પાંડવોએ શસ્‍ત્રોનું પુજન કર્યું ત્‍યારથી આ પરંપરા શરૂ થઈ છે. આમ શસ્‍ત્રપુજન દ્વારા જે સાધનોથી હું કાર્ય કરું છું. તેની તરફનો આદર વ્‍યકત કરવા અને તેનો યોગ્‍ય ઉપયોગ કરવાની કાળજી લઈશ તે સમજાવવા માટે આ દિવસ ઉજવાય છે.